Na temelju članka 8. Odluke o davanju u zakup javnih površina za postavljanje privremenih objekata ("Službene novine" PGŽ, broj 8/00, 8/02, 33/03. i 50/09.), i Zaključka Gradonačelnika Grada Crikvenice, KLASA:363-01/14-01/180, URBROJ:2107/01-04/08-14-3 od 06. svibnja 2014.godine, Komisija za provedbu javnog natječaja raspisuje

NATJEČAJ

za prikupljanje ponuda za davanje u zakup lokacije na Veloj paladi

1. PREDMET NATJEČAJA

- zakup lokacije putem prikupljanja pismenih ponuda za postavljanje jednog projektora sa platnom, 20 klasičnih i 5 visećih stolova sa ukupno stotinjak sjedećih mjesta te natkrivenim šankom površine 9 m2, za točenje pića  na slijedećoj lokaciji:
	Br.


	Opis lokacije
	Namjena
	Površina u m2
	Početna zakupnina u kunama 
	Rok zakupa

	1. 
	Crikvenica, Vela palada 
	ugostiteljska djelatnost – točenje pića (vino, pivo, sokovi) te postavljanje stolova i stolica i jednog projektora sa platnom
	cca 200,00    m2
	12.000,00 kn      
	od 12.06. do 13.07.2014.g. 

(u večernjim satima od 20,30 – 02,00 sati)


2. Zakupodavac uvjetuje da zakupnik na zakupljenu javnu površinu postavi natkriveni šank površine 9 m2 za obavljanje ugostiteljske djelatnosti – točenje vina, piva i sokova, a prema priloženoj skici na dva prostora između kojih je prolaz širine 1,6 m ukupne površine cca 200 m2 postavi 20 klasičnih i 5 visećih stolova sa ukupno stotinjak sjedećih mjesta. Sa južne strane zakupljenog prostora prema kipu Ribara zakupnik se obvezuje postaviti projektor sa platnom veličine 300x225 mm.
3. Mikrolokacija kao i izgled i tehničko rješenje javne površine koja je predmet zakupa određeni su planom lokacija. Zakupnik je u obvezi postaviti privremeni objekt dana 12.06.2014. godine.

4. Zakupnik je u obvezi ishoditi o svom trošku svu potrebnu dokumentaciju za postavljanje šanka, stolova i stolica te projektora i obavljanje djelatnosti. 
5. Zakupnik je u obvezi redovito čistiti javnu površinu i svaki dan po isteku vremena – 02,00 sata ukloniti sve sa javne površine i dovesti istu u prijašnje stanje. 
6. Zakupnina za zakup lokacije plaća se prilikom potpisivanja ugovora o zakupu (uplaćena jamčevina se uračunava u zakup).

UVJETI NATJEČAJA

1. Na natječaju mogu sudjelovati fizičke i pravne osobe registrirane za djelatnost koja će se obavljati u privremenom objektu na lokaciji iz natječaja.

2. Ponuditelji su dužni uplatiti jamčevinu za lokaciju za koju se natječu, u iznosu od 50% početne cijene, na žiroračun - Proračun Grada Crikvenice - HR272402006-1805300007, svrha uplate: JAMČEVINA ZA ZAKUP LOKACIJE REDNI BROJ (navesti broj lokacije).

Pri uplati upisati za fizičke i pravne osobe poziv na broj 68-5738-OIB.

3. Natječaj se provodi prikupljanjem pismenih ponuda koje moraju sadržavati:

- dokaz da je ponuditelj uplatio jamčevinu,
- presliku osobne iskaznice, ukoliko je ponuditelj fizička osoba,

- presliku rješenja o upisu u sudski registar za pravnu, odnosno obrtni registar za fizičke           

  osobe,

- broj lokacije i visinu ponuđene zakupnine,

- dokaz o dospjelim i izvršenim obvezama prema Gradu Crikvenici i GKTD    "Murvica"d.o.o.Crikvenica,

- broj tekućeg ili žiroračuna na koji će Grad Crikvenica izvršiti povrat jamčevine u slučaju    neprihvaćanja ponude.

4. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici i GKTD "Murvica"d.o.o.Crikvenica.

5. Ponude moraju biti zaprimljene u Gradu Crikvenici bez obzira na način dostave  najkasnije do roka za otvaranje ponuda. 
Ponuditelji su dužni zapečatiti ponudu. Na omotnici treba naznačiti: "PONUDA ZA JAVNI NATJEČAJ  ZA ZAKUP  LOKACIJE NA VELOJ PALADI, REDNI  BROJ: "(upisati redni broj lokacije)"-"NE OTVARATI" i adresu: Grad Crikvenica, Komisija za provedbu javnog natječaja za davanje u zakup javne površine, Kralja Tomislava 85, 51260 CRIKVENICA.

Nepotpune, nepravodobno pristigle ponude i neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.

6. Ponude se otvaraju u Sali za sastanke Grada Crikvenice u Crikvenici, Kralja Tomislava 85 - suteren - sala za sastanke dana 20 svibnja 2014. godine u 10.00 sati, kojem mogu pristupiti ponuditelji osobno, zakonski zastupnici ponuditelja ili opunomoćeni predstavnici ponuditelja uz predočenje ovjerene punomoći.

7. Najpovoljnijom će se smatrati ponuda koja uz ispunjenje svih uvjeta natječaja i uvjeta iz točke 4. natječaja, sadrži najviši iznos zakupnine.

8. Ukoliko se javi više ponuditelja s istom visinom ponuđene zakupnine, prednost ostvaruje ponuditelj koji je ranije predao ponudu.

9. Po provedenom postupku natječaja odluku o davanju javnih površina u zakup donosi Gradonačelnik Grada Crikvenice.

Sudionici u natječaju izvjestit će se o izvršenom odabiru u roku od 8 dana nakon donošenja Odluke o odabiru najpovoljnijeg ponuđača.

10. Grad Crikvenica i izabrani najpovoljniji ponuditelj sklapaju Ugovor o zakupu lokacije najkasnije u roku od 8 dana od donošenja Odluke.

Ukoliko najpovoljniji ponuditelj odustane, odnosno ukoliko dostavi pismenu izjavu, odnosno usmenu izjavu kod nadležnog referenta da odustaje  od ugovora o zakupu nema pravo na povrat jamčevine.

Po isteku roka za sklapanje ugovora o zakupu Gradonačelnik donosi odluku o davanju  javne površine u zakup slijedećem najpovoljnijem ponuditelju.

11. Jamčevina koju su položili ponuditelji, a čije ponude nisu prihvaćene vratit će se najkasnije u roku od 8 dana od dana konačnosti odluke Gradonačelnika. Ponuditelju čija ponuda bude prihvaćena, položena jamčevina uračunava se u zakupninu.

12. Grad Crikvenica zadržava pravo da ne izvrši odabir po natječaju u potpunosti ili djelomično bez obveze davanja obrazloženja tog postupka i za isto ne snosi odgovornost.

13. Dodatne informacije u svezi nadmetanja mogu se dobiti u Upravnom odjelu za pravne poslove, Grad Crikvenica, Kralja Tomislava 85 - suteren, soba br. 8 ili putem telefona 051/455-442.
